stanford-oval/wikipedia huggingface dataset:
Trandolapriili
Vaikutusmekanismi ja käyttökohteet

Trandolapriili on aihiolääke, joka metaboloituu maksassa aktiiviseksi dikarboksyylihapoksi trandolaprilaatiksi. Trandolaprilaatti sitoutuu angiotensiinikonvertaasiin ja on sen inhibiittori. Verenpainetta laskeva vaikutus perustuu siihen, että inhibitoitunut entsyymi ei hydrolysoi angiotensiinia pienimmiksi verisuonia supistaviksi ja siten verenpainetta kohottaviksi peptideiksi. Entsyymin toiminnan estyessä myös verenpainetta verisuonia laajentamalla laentavan bradykiniinin pilkkoutuminen pienemiksi tehottomiksi peptideiksi vähenee.
Trandolapriilia käytetään tyypillisimmin lievästi koholla olevan verenpaineenhoitoon muun muassa diabetestä ja sydämen vajaatoimintaa sairastavilla potilailla. Lääkeaineen on todettu vähentävän aikuistyypin diabetekseen usein liittyvää mikroalbuminuriaa. Trandolapriilia voidaan käyttää yhdistelmälääkkeenä verapamiilin kanssa.
Haittavaikutukset

Trandolapriilin haittavaikutukset ovat ACE-estäjille tyypillisiä. Näitä ovat esimerkiksi kuiva yskä, vatsakivut, huonovointisuus, huimaus ja lievä ihon kutina tai ihottuma.
Juice Leskisen kirjallinen tuotanto

Juice Leskisen kirjallinen tuotanto kattaa Juice Leskisen kirjoittamia ja suomentamia kirjoja.
Omat kirjat > Runokokoelmat

Sonetteja laumalle.  Helsinki:  Kirjayhtymä, 1975.  ISBN 951-26-1108-2
Sanoja.  Helsinki:  Johanna Kustannus, 1981.  ISBN 951-9484-13-2
Iltaisin, kun veneet tulevat kotiin.  Helsinki:  Kirjayhtymä, 1989.  ISBN 951-26-3379-5
(toim.): Pieniä sanoja sinulle, jota rakastan.  Helsinki:  Otava, 1990.  ISBN 951-1-11289-9
Äeti. Luonnos muistelmiksi.  Helsinki:  Kirjayhtymä, 1994.  ISBN 951-26-3926-2
Jumala on.  Helsinki:  Kirjayhtymä, 1996.  ISBN 951-26-4187-9
Aika jätti.  Helsinki:  Tammi, 1999.  ISBN 951-31-1622-0
Ilonkorjuun aika.  Helsinki:  Tammi, 2002.  ISBN 951-31-2582-3
Kosket.  Helsinki:  Tammi, 2007.  ISBN 978-951-31-3651-2
Sanataiteilija kävi täällä. Juice Leskisen valitut runot 1975–2007.  (Koonnut Satu Koskimies)  Helsinki:  Tammi, 2007.  ISBN 978-951-31-3986-5
Omat kirjat > Lastenkirjat

Satuinen musiikkituokio.  Tampere:  Semic, 1987.  ISBN 951-9112-14-6
Räkä ja Roiskis.  (Kuvitus: Riikka Juvonen)  Helsinki:  Kirjayhtymä, 1992.  ISBN 951-26-3757-X
Räkä ja Roiskis suuvedellä.  Helsinki:  Kirjayhtymä, 1995.  ISBN 951-26-4066-X
Räkä ja Roiskis naisissa.  (Kuvitus: Riikka Juvonen)  Helsinki:  Kirjayhtymä, 1997.  ISBN 951-26-4280-8
Omat kirjat > Muut kirjat

Kuka murhasi rock'n'roll tähden.  Pirkkala:  Lehtijussi, 1978.  ISBN 951-99182-5-6
Päivää.  Helsinki:  Kirjayhtymä, 1984.  ISBN 951-26-2657-8
Vaikuttajat korvissamme.  (Toimittanut Timo Kanerva)  Helsinki:  Kirjayhtymä, 1993.  ISBN 951-26-3859-2
Siinäpä tärkeimmät. Edellinen osa e. ch..  Helsinki:  Tammi, 2003.  ISBN 951-31-2606-4
Nuottikirjat

Juice Leskinen &  Coitus Int  (Love Records, 1973)
XV yö (Tauko III) (1980)
Ajan henki (Johanna Kustannus, 1981)
Ilomantsi (Johanna Kustannus, 1981)
Deep Sea Diver (1983)
Maamme lauluja 1 (Love Kustannus, 1985)
Maamme lauluja 2 (Love Kustannus, 1986)
Maamme lauluja 3 (Love Kustannus, 1986)
Maamme lauluja 4 (Love Kustannus, 1991)
Haitaribussi (Love Kustannus, 1993)
Maamme lauluja 5 (Love Kustannus, 1996)
Kautta aikain (2007)
Suomennoksia > Kirjoja

Shipper, Mark: Paperback Writer. Beatlesien elämä ja toiminta.  Helsinki:  Johanna Kustannus, 1982.  ISBN 951-9484-15-9
Hassunkuriset sinfoniat.  (Silly Symphonies)  Helsinki:  Helsinki Media, 1996.  ISBN 951-32-0100-7
Suomennoksia > Näyttämöteoksia

Stephen Sondheim: Sweeney Todd (1997)
Stephen Sondheim: A Little Night Music (1997?)
Aitkenin allas

Etelänavan-Aitkenin allas korkokuvakarttana
Etelänavan-Aitkenin allas (toisinaan hieman virheellisesti pelkkä Aitkenin allas) on Kuussa oleva pyöreä syvänne pääosin Kuun maahan näkymättömällä puolella ja osin Kuun etelänapa-alueella. Kuun etelänapa-alue, joka on 2600 km:n läpimittaisena ja 15 km syvänä kuun syvin ja yksi Aurinkokunnan suurimmista tunnetuista törmäyskraattereista. Se on pienempien kraatterien peitossa.
Aitkenin altaan erään reunan seutuvilla on etelänapa-alue.  Joidenkin kraatterien pohjat ovat koko ajan varjossa. Siellä on arveltu voivan olla vesijäätä.
Aiheesta muualla

Kuvia tai muita tiedostoja aiheesta Aitkenin allas Wikimedia Commonsissa
Luettelo Pakistanin kaupungeista

Pakistanin kartta
Tämä on luettelo Pakistanin suurimmista kaupungeista vuonna 2017
Karachi	14,916 miljoonaa asukasta
Lahore 11,126 miljoonaa asukasta
Faisalabad 3,204 miljoonaa asukasta
Rawalpindi 2,098 miljoonaa asukasta
Gujranwala 2,027 miljoonaa asukasta
Peshawar 1,970 miljoonaa asukasta
Multan 1,872 miljoonaa asukasta
Hyderabad 1,734 miljoonaa asukasta
Islamabad 1,010 miljoonaa asukasta
Quetta 1,001 miljoonaa asukasta
Tämä on luettelo Pakistanissa sijaitsevista kaupungeista aakkosjärjestyksessälähde?
Abbottabad
Ali Masjid
Attock
Bahawalpur
Chitral
Dera Ismail Khan
Dera Ghazi Khan
Faisalabad
Gilgit
Gujranwala
Gujrat
Hyderabad
Islamabad
Jamrud
Jandola
Jhang Sadr
Jhelum
Kandhura
Karachi
Kasur
Khairpur
Khuzdar
Kohat
Lahore
Landi Kotal
Larkana
Mardan
Mianwali
Miram Shah
Multan
Muzaffarabad
Nawabshah
Okara
Parachinar
Peshawar
Qasoor
Quetta
Rahim Yar Khan
Rawalpindi
Sahiwal
Saidu Sharif
Sargodha
Sheikhupura
Sialkot
Sukkur
Tank
Torkham
Uch Sharif
Wana
Aiheesta muualla

Kuvia tai muita tiedostoja aiheesta Luettelo Pakistanin kaupungeista Wikimedia Commonsissa
Trikloorietanoli

| Trikloorietanoli |
| --- | --- |


Tunnisteet
IUPAC-nimi:  2,2,2-trikloorietanoli
CAS-numero:  115-20-8
PubChem CID:  8259
SMILES:  C(C(Cl)(Cl)Cl)O
Ominaisuudet
Molekyylikaava:  C2H3Cl3O
Moolimassa:  149,394 g/mol
Sulamispiste:  17,8 °C
Kiehumispiste:  149-150,5 °C 
Tiheys:  1,55 g/cm3
Liukoisuus veteen:  83,3 g/l (25 °C)
Trikloorietanoli (C2H3Cl3O) on etanolin kloorattuihin johdannaisiin kuuluva orgaaninen yhdiste. Yhdistettä voidaan käyttää orgaanisen kemian synteeseissä. Lisäksi se on vaikuttava metaboliitti useissa klooratuissa sedatiivisissa ja anestesia-aineissa.
Ominaisuudet

Huoneenlämpötilassa trikloorietanoli on väritöntä nestettä. Yhdiste liukenee veteen, mutta siitä muodostuu vesiliuoksissa hitaasti trikloorietikkahappoa. Vesiliuos on heikosti hapan. Trikloorietanoli liukenee useisiin orgaanisiin liuottimiin kuten etanoliin ja dietyylieetteriin. Aine on myrkyllistä ja sillä on sedatiivisia ja hypnoottisia vaikutuksia. Tämä johtuu siitä, että trikloorietanoli sitoutuu GABAA-reseptoreihin ja vaikutukset ovat barbituraattien kaltaisia. Yhdisteen puoliintumisaika veressä on 8–11 tuntia. Vaikutus alkaa 30–60 minuutin kuluttua ja kestää 4–8 tuntia.
Valmistus ja käyttö

Trikloorietanolia voidaan valmistaa pelkistämällä sen estereitä, trikloorietikkahappoa tai triklooriasetyylikloridia litiumalumiinihydridin avulla. Toinen valmistustapa on kloraalihydraatin pelkistys boraanin ja ammoniakin additiotuotteen avulla.
Trikloorietanolia muodostuu ihmiselimistössä muun muassa kloraalihydraatista, trikloorieteenistä, kloretaatista ja triklofoosista. Yhdistettä voidaan käyttää orgaanisen kemian synteeseissä sen esterien ja amidien valmistamiseen sekä fosforihappojohdannaisten ryhmien suojaamiseen valmistettaessa fosfaattiestereitä, joiden orgaaniset ryhmät ovat keskenään erilaisia. Tämä on erityisen käytettyä syntetisoitaessa nukleotidejä.
Ulipristaaliasetaatti

| --- | --- |

Ulipristaaliasetaatti
Systemaattinen (IUPAC) nimi
[(8S,11R,13S,14S,17R)-17-asetyyli-11-[4-(dimetyyliamino)fenyyli]-13-metyyli-3-okso-1,2,6,7,8,11,12,14,15,16-dekahydrosyklopenta[a]fenantren-17-yyli]asetaatti
Tunnisteet
CAS-numero: 126784-99-4
ATC-koodi: G03AD02
PubChem CID: 130904
DrugBank: DB08867
Kemialliset tiedot
Kaava: C30H37NO4 
Moolimassa: 475,606
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: >94 %
Metabolia: hepaattinen
Puoliintumisaika: noin 32 tuntia
Ekskreetio: ulosteiden mukana
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen
Ulipristaaliasetaatti (C30H37NO4) on steroidijohdannaisiin kuuluva orgaaninen yhdiste. Yhdistettä käytetään lääketieteessä jälkiehkäisyyn sekä kohdun myoomien hoitoon. Ulipristaaliasetaatti kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Ulipristaaliasetaatti sitoutuu progesteronireseptoreihin ja on niiden antagonisti eli se estää progesteronin vaikutusta. Ulipristaaliasetaatti viivyttää ja estää ovulaatiota ja muuttaa kohdun limakalvon rakennetta siten, että munasolun on vaikeampi kiinnittyä siihen. Lääkeainetta käytetään jälkiehkäisyyn ja se on tehoaa vielä 120 tuntia yhdynnän jälkeen. Ulipristaaliasetaattia käytetään myös kohdun myoomiin liittyvien runsaiden kuukautisvuotojen hoitoon.
Haittavaikutukset

Tyypillisimmät ulipristaaliasetaatin aiheuttamat haittavaikutukset ovat kuumat aallot, huonovointisuus, pääkipu, vatsakivut, väsymys ja kohonnut veren kolesterolitaso.
Ohjassukasnokka

| Ohjassukasnokka> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Sukasnokat Bleda
Laji::  notatus
Kaksiosainen nimi
 Bleda notatus  (Cassin, 1857)  

Katso myös
   Ohjassukasnokka Wikispeciesissä  
Infobox OKNimi-testi OKIUCN-testi OK: 
Ohjassukasnokka (Bleda notatus) on bulbulien heimoon kuuluva varpuslintu. Sitä pidetään joskus keltasukasnokan (Bleda eximius) alalajina.
Levinneisyys

Ohjassukasnollaa tavataan Afrikan keskiosissa. Luoteessa sen levinneisyysalue ulottuu Kameruniin ja Nigerian kaakkoisosiin, idässä Ugandaan ja Tansanian luoteisosiin ja lounaassa Angolan luoteisosiin. Sen on kuvattu olevan yleinen, ja sen kannankehitys on vakaa. Ohjassukasnokka on luokiteltu elinvoimaiseksi.
Nifurtimoksi

| --- | --- |

Nifurtimoksi
Systemaattinen (IUPAC) nimi
(E)-N-(3-methyl-1,1-diokso-1,4-tiatsinan-4-yyli)-1-(5-nitrofuran-2-yyli)metaani-imiini
Tunnisteet
CAS-numero: 23256-30-6
ATC-koodi: P01CC01
PubChem CID: 6842999
Kemialliset tiedot
Kaava: C10H13N3O5S 
Moolimassa: 287,304
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 180–182 °C 
Liukoisuus veteen: Ei liukene veteen
Farmakokineettiset tiedot
Hyötyosuus: Alhainen
Metabolia: Hepaattinen
Puoliintumisaika: 3 h
Ekskreetio: Renaalinen
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Nifurtimoksi (C10H13SN3O5) on nitrofurantoiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä Chagasin taudin ja unitaudin hoitamiseen. Nifurtimoksi kuuluu WHO:n tärkeimpien lääkeaineiden listalle.
Ominaisuudet ja käyttökohteet

Huoneenlämpötilassa nifurtimoksi on kellanoranssia kiteistä ainetta. Yhdiste on käytännöllisesti katsoen veteen liukenematonta.
Nifurtimoksi tehoaa Trypanosoma-suvun alkueliöihin muun muassa Chagasin tautia aiheuttavaan T. cruzi-alkueläimiin ja unitautia aiheuttaviin alkueläimiin T. brucei gambiensis ja T. b. rhodesiensis. Eläinlääketieteessä sitä käytetään koirien T. cruzi-infektion hoitoon. Lääkeaine tehoaa sekä solujen ulkopuolella verenkierrossa oleviin loisioihin että solun sisään päässeisiin alkueläimiin. Nifurtimoksin vaikutusmekanismi perustuu reaktiivisten radikaalien kuten superoksidi-, hydroperoksidi- ja hydroksyyliradikaalien muodostamiseen. Nämä radikaalit muun muassa inhiboivat alkueläinten trypanotionireduktaasin toimintaa ja vaikuttavat muihinkin solujen toimintoihin alkueläimille haitallisesti. Chagasin taudissa yhdistettä käytetään akuutin vaiheen hoitamiseen ja annostus on 8–10 mg/kg neljän kuukauden ajan. Taudin krooniseen vaiheeseen nifurtimoksi ei tehoa. Unitaudin hoidossa lääkettä käytetään yksinään T. b. gambiensis-alkueläininfektiossa ja yhdessä eflornitiinin kanssa, kun taudin aiheuttaa T. b. rhodesiensis.
Haittavaikutukset

Nifurtimoksin aiheuttamat haittavaikutukset ovat yleisiä ja monet potilaista joutuvat keskeyttämään hoidon niiden takia. Tyypillisimpiä haittavaikutuksia ovat ihottuma, painonlasku, huonovointisuus, ripuli, anoreksia, unettomuus, maksan toiminnan häiriöt ja vaikutukset keskushermostoon, kuten kouristuskohtaukset, polyneuropatia ja parestesia. Chagasin tautiin voidaan käyttää lääkkeenä myös bentsnidatsolia, mutta silläkin on useita vaikeita haittavaikutuksia.
Valmistus

Nifurtimoksin synteesin ensimmäisessä vaiheessa 2-merkaptoetanoli reagoi propyleenioksidin kanssa emäksisissä olosuhteissa 2-hydroksietyyli-2-hydroksipropyylisulfidiksi, joka syklisoituu 2-metyyli-1,4-oksitiaaniksi kaliumvetysulfaatin vaikutuksesta. Seuraavassa vaiheessa tämä välituote hapetetaan sulfoniksi, joka reagoi hydratsiinin kanssa muodostaen 4-amino-3-metyylitetrahydro-1,4-oksitiaani-1,1-dioksidiksi. Tämä välituote muodostaa nifurtimoksia reagoidessaan nitrofurfuraalin kanssa.
Aiheesta muualla

Kyoto Encyclopedia of Genes and Genomes (KEGG): Nifurtimox (englanniksi)
Pehmee

| Pehmee Evelina |
| --- | --- | --- |

Studioalbumin tiedot
 Julkaistu: 25. elokuuta 2023
 Tuottaja(t): Tido, Los Rollos
 Tyylilaji: Pop
 Kesto: 34.01
 Levy-yhtiö: Universal Music
Listasijoitukset
  Suomen virallinen lista: 2.
Evelinan muut julkaisut
| 3½ 2022 | Pehmee 2023 |   |
Singlet albumilta Pehmee
 ”Me ei kuuluta toisillemme (feat. ANI)” Julkaistu: 6. elokuuta 2021  ”Kyynelii” Julkaistu: 6. tammikuuta 2022  ”Sydän sulaa” Julkaistu: 26. toukokuuta 2022  ”Ikinä koskaan” Julkaistu: 16. helmikuuta 2023  ”Onnellinen” Julkaistu: 29. kesäkuuta 2023  ”sä >3 mä” Julkaistu: 3. elokuuta 2023
Pehmee on suomalaisen laulaja-lauluntekijä Evelinan neljäs studioalbumi, joka julkaistiin 25. elokuuta 2023. Sen on tuottanut Tido ja Los Rollos. Albumilla vierailevat Senya, ANI ja Nelli Matula. Albumi ylitti kultarajan jo ennen julkaisuaan, ja myi lopulta platinaa syyskuussa 2023. Albumin kappaleet käsittelevät rakkautta. Evelina paljasti ensimmäistä kertaa julkisuuteen Faija-kappaleellaan, että hänen isänsä kuoli, kun hän oli itse yhdeksänvuotias.
Kappaleet

Diana – 2.40
sä <3 mä – 2.27
Ei paineita – 2.30 (feat. Senya)
Rovio – 2.04
Me ei kuuluta toisillemme – 3.45 (feat. ANI)
Onnellinen – 2.30 (feat. Nelli Matula)
Mitä me ootetaan? – 2.24
Faija – 3.01
Kyynelii – 3.23
Sydän sulaa – 3.23
Ikinä koskaan – 3.05
Joka päivä – 2.33
Vaaleakehrääjä

| Vaaleakehrääjä |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kehrääjälinnut Caprimulgiformes
Heimo::  Kehrääjät Caprimulgidae
Suku::  Sirppikehrääjät Eleothreptus
Laji::  candicans
Kaksiosainen nimi
 Eleothreptus candicans  (Pelzeln, 1867) 
Synonyymit
 Caprimulgus candicans 
Katso myös
   Vaaleakehrääjä Wikispeciesissä   Vaaleakehrääjä Commonsissa 
Infobox OKNimi-testi OKIUCN-testi OK: 
Vaaleakehrääjä (Eleothreptus candicans) on kehrääjiin kuuluva lintulaji. Lajia tavataan Etelä-Amerikasta ja se on uhanalainen.
Koko ja ulkonäkö

Vaaleakehrääjä voi kasvaa 19–23 cm pitkäksi ja naaras on hieman koirasta suurempi. Sukupuolet eroavat toisistaan ulkonäöltään. Vaaleakehrääjäkoiras on yleisväritykseltään harmahtavanruskea. Päälaki on harmaa ja silmienympärystä on tummempi. Naamassa on valkoinen viiksijuova. Siipien ja pyrstön alpuolen väri on valkoinen. Rinta on ruskea ja verkkokuvioinen muuttuen vatsaa kohden valkoiseksi. Vaaleakehrääjänaaras on koirasta ruskeampi ja siivissä tai pyrstössä ei ole valkoista vaan mustia raitoja. Vatsa on punaruskea.
Levinneisyys ja elinympäristö

Vaaleakehrääjää tavataan paikoitellen Brasiliasta, Boliviasta ja Paraguaysta. Sen elinympäristöä ovat alankojen kosteat savannit, joilla kasvaa paikoitellen puita. Usein niitä esiintyy muurahais- tai termiittikekojen läheisyydessä. Vaaleakehrääjä syö lentäviä hyönteisiä. Lintu elää pareittain ja pesimäkausi kestää syyskuulta tammikuulle. Kannan kooksi arvioidaan 600–1 700 yksilöä ja se luokitellaan vaarantuneeksi. Vaaleakehrääjää uhkaa elinympäristön häviäminen laiduntamisen ja eukalyptusviljelmien istuttamisen vuoksi.
Syke (SIG:n albumi)

| Syke SIG |
| --- | --- | --- |

Studioalbumin tiedot
 Julkaistu: 1983
 Formaatti: LP, CD (2002)
 Tyylilaji: pop rock, synthpop, uusi aalto
 Kesto: 05.41
 Levymerkki: Johanna
Listasijoitukset
  Suomen virallinen lista: 16.
SIG:n muut julkaisut
| Vuosisadan rakkaustarina 1982 | Syke 1983 | Paras Sig 1983 |
Syke on raisiolaisen SIG-yhtyeen huhtikuussa vuonna 1983 julkaisema studioalbumi. Albumin tunnetuimmat kappaleet ovat Älä sinä huoli ja Lapsuus & lapsellisuus.
Suosio

Sigin suosio laski levyn julkistamisen aikoihin.
Levyä myytiin noin 8000-10000 kappaletta. Mutta syntikkapop-kappale "Älä sinä huoli" oli Radion Jokamiehen soittolistalla pitkään kärkisijalla.
Albumi nousi Suomen virallisen listan sijalle 16, ja pysyi listalla yhteensä seitsemän viikkoa .
Kappaleet

Kaikki kappaleet säveltänyt ja sanoittanut Matti Inkinen, ellei toisin mainittu.
Kappaleet > A-puoli

Hyvä ja rauhallinen olla – 3.28 (säv. Juha Oksanen & Inkinen)
Pakkolasku viidakkoon – 3.45
Seis – Tahdon muuttaa suuntaa – 3.27
Hyvää yötä – 4.29
Tähtiin – 4.57 (säv. Oksanen & Inkinen)
Kappaleet > B-puoli

Älä sinä huoli – 2.59
Rikas rakas köyhä varas – 3.31
Palestiina – 3.26
Vallankumous – 4.00
Lapsuus & lapsellisuus – 5.39
Kokoonpano

Matti Inkinen – laulu
Rauno Linja-aho – kitara
Ari Hemmilä – basso
Jukka Merisaari – rummut
Juha Oksanen – kosketinsoitin, taustalaulu
+
Risto Hemmi – äänittäjä, miksaaja
Aiheesta muualla

Syke discogs.com -sivustolla
Ohutnokkabulbuli

| Ohutnokkabulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Stelgidillas
Laji::  gracilirostris
Kaksiosainen nimi
 Stelgidillas gracilirostris  (Strickland, 1844) 
Synonyymit
 Andropadus gracilirostris 

Katso myös
   Ohutnokkabulbuli Wikispeciesissä   Ohutnokkabulbuli Commonsissa 
Infobox OKNimi-testi OKIUCN-testi OK: 
Ohutnokkabulbuli (Stelgidillas gracilirostris) on bulbulien heimoon kuuluva varpuslintu.
Levinneisyys

Ohutnokkabulbulia tavataan Afrikassa Senegalista Nigerian kautta Etelä-Sudaniin ja Keniaan sekä Angolan pohjoisosiin asti. Sen on kuvattu olevan yleinen, ja se on luokiteltu elinvoimaiseksi.
Oliivisiipibulbuli

| Oliivisiipibulbuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Bulbulit Pycnonotidae
Suku::  Bulbulit Pycnonotus
Laji::  plumosus
Kaksiosainen nimi
 Pycnonotus plumosus  Blyth, 1845 

Katso myös
   Oliivisiipibulbuli Wikispeciesissä   Oliivisiipibulbuli Commonsissa 
Infobox OKNimi-testi OKIUCN-testi OK: 
Oliivisiipibulbuli (Pycnonotus plumosus) on bulbulien heimoon kuuluva varpuslintu.
Levinneisyys

Oliivisiipibulbulia tavataan Bruneissa, Indonesiassa, Malesiassa, Myanmarissa, Filippiineillä, Singaporessa ja Thaimaassa. Se on kuvattu olevan runsaslukuinen koko levinneisyysalueellaan, ja sen kannankehitys on vakaa. Se on luokiteltu elinvoimaiseksi.
Syvälahden lava

| Syvälahden lava |
| --- | --- |


Osoite:  Syvälahdentie 310, 51200 Kangasniemi
Koordinaatit:  62°01′08″N, 026°39′42″E
Perustettu:  1952
Omistaja:  Kangasniemen Retkipaikka säätiö ry
Tanssilattia:  375 m², suorakulmio, koivuparkettia, lisäksi ulkolava 150 m² koivuvaneria
Tanssikausi:  toukokuu–syyskuu
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Syvälahden Viihdekeskus on tanssilava Kangasniemellä Etelä-Savossa, maakuntajärven Puulan rannalla. Lavan toiminnasta vastaa Kangasniemen Retkipaikka Säätiö. Lava on rakennettu vuonna 1952.
Historia

Vaiheita vuosien varrelta:
Ulkopaviljongin se sai vuonna 1993.
Suomen Huvijärjestäjien Keskusliitto valitsi vuoden huvijärjestäjäksi 2004 Kangasniemen Retkipaikka Säätiö ja Syvälahden lavan.
Syvälahti on valittu Suomen kauneimmaksi kesälavaksi v. 2012-2014 ja v. 2016 se sai Hall of Fame -tunnustuksen.
Veej´jakaja ry valitsi "Sykkivä Syvis"-investointihankkeen vuoden 2016 EU-hankkeeksi.
Syvälahden lavan nimi muuttuu v. 2017 Syvälahden Viihdekeskukseksi.
Tanssipaikka

Tanssiaika la klo 20.30-02.00, paitsi Juhannuksena klo 20.00-03.00. Tanssi-iltoina naisille on varattu yhteensä 1,5 tunnin haku .
Aiheesta muualla

www.syvalahti.fi
Tanssi.net
| n k Perustiedot Wikidatassa: Syvälahden lava (Q11895654)ohje |
| --- | --- |
esiintymä kohteesta: tanssisali
valtio: Suomi
sijaitsee hallinnollisessa alueyksikössä: Kangasniemi
koordinaatit: 62°01′08″N 26°39′42″E﻿ / ﻿62.0189°N 26.6617°E﻿ / 62.0189; 26.6617
Heinrich Albers-Schönberg

Heinrich Albers-Schönberg noin vuonna 1910.
Heinrich Ernst Albers-Schönberg (21. tammikuuta 1865 Hampuri – 6. kesäkuuta 1921 Hampuri) oli saksalainen radiologi ja kirurgi, joka oli yksi 1900-luvun alun lääketieteellisen radiologian tärkeimmistä kehittäjistä. Albers-Schönberg perusti yksityisen röntgenlaitoksen Hampuriin tultuaan lääketieteen tohtoriksi Leipzigissa vuonna 1891 ja sai vuonna 1903S:t Georgin sairaalalta Hampurissa tehtäväkseen perustaa sen yhteyteen röntgendiagnostiikan ja röntgenterapian laitoksen. Hänestä tuli Saksan ensimmäinen lääketieteellisen radiologian vakinainen professori vastaperustettuun Hampurin yliopistoon vuonna 1919.
Albers-Schönbergin huomattavin teos on Die Röntgentechnik, jossa hän esittää röntgentekniikan kehittämistä koskevien tutkimustensa tulokset. Hänen vuonna 1903 tekemänsä havainto, jonka mukaan röntgensäteily aiheuttaa muutoksia sukupuolirauhasissa, osoittautui mitä merkityksellisimmäksi ja edisti huomattavasti sekä ehkäisymenetelmiä että röntgenkastraatiohoitoja. Albers-Schönberg julkaisi aikakauslehtiä Fortschritte auf dem Gebiete der Röntgenstrahlen ja Archiv und Atlas der normalen und patologischen Anatomie in typischen Röntgenbilder ja teki samalla saksalaista röntgenologista tutkimusta tunnetuksi koko maailmassa.
Albers-Schönberg kuoli vuonna 1921 säteilyperäiseen syöpäsairauteen.
Tang Soo Do

Tang Soo Do harrastaja
Tang Soo Do (hangul: 당수도; hanja: 唐手道; uudistettu latinisaatio: dangsudo; [taŋ.su.do]), kirjoitetaan myös tangsudo, viittaa korealaiseen kamppailulajiin, joka perustuu karateen ja voi sisältää taisteluperiaatteita subakista sekä Pohjois-Kiinan kamppailulajeista. Ennen kuin yhdeksän kwania yhdistyivät ja muodostivat kamppailulaji taekwondon, valitut kwanit kutsuivat karate-pohjaista taistelulajityyliään Tang Soo Doksi.
Nykyaikaisessa kontekstissa taekwondon perustamisen jälkeen monet korealaiset kamppailulajien harrastajat jatkoivat Tang Soo Don käyttöä keinona säilyttää korealaisten taistelulajien elementit, jotka kehittyivät alkuperäisistä yhdeksän kwanin karatejuurista ja katosivat siirtymisestä taekwondoon. Itse asiassa Tang Soo Doa kutsutaan myös nimellä ”perinteinen Taekwondo”. Tang Soo Do -tekniikat yhdistävät elementtejä shōtōkanista, subakista, taekkyonista ja kung fusta.